2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklių
6 priedas

Lietuvos Respublikos ekonomikos ir inovacijų ministerija

______________________________
(gavėjas)

PASIŪLYMAS DĖL PROJEKTŲ SPECIALIŲJŲ IR PRIORITETINIŲ ATRANKOS KRITERIJŲ NUSTATYMO IR (ARBA) KEITIMO BEI VERTINIMO METODIKA

2026 m. spalio 20 d.   
  

	Pasiūlymą dėl projektų atrankos kriterijų nustatymo ir (arba) keitimo bei vertinimo metodiką teikianti institucija
	Lietuvos Respublikos ekonomikos ir inovacijų ministerija

	Pažangos priemonės veiklos (poveiklės) pavadinimas
	[bookmark: _Hlk209442415][bookmark: _Hlk149122397]2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-05-07 „Sukurti nuoseklią inovacinės veiklos skatinimo sistemą“ veiklos „20. Didinti įmonių pajėgumus investuoti į inovatyvių produktų, skirtų gynybos ir saugumo sektoriui, kūrimą ir vystymą“ poveiklės „20.1 Didinti įmonių pajėgumus investuoti į inovatyvių produktų, skirtų gynybos ir saugumo sektoriui, kūrimą ir vystymą (Sostinės regionas)“ ir „20.2. Didinti įmonių pajėgumus investuoti į inovatyvių produktų, skirtų gynybos ir saugumo sektoriui, kūrimą ir vystymą (Vidurio ir vakarų Lietuvos regionas)“

	Pažangos priemonės veiklai (poveiklei) skirta finansavimo suma (mln. eurų)
	Veiklai skirta 38,04 mln. eurų (iš jų Sostinės regione – 20,0 mln. eurų, Vidurio ir vakarų Lietuvos regione – 18,04 mln. eurų)

	Finansavimo šaltinis (-iai)
	2021–2027 metų Europos Sąjungos fondų investicijų programa (toliau – Investicijų programa)

	Europos Sąjungos fondas (-ai) ir jo lėšų suma veiklai (poveiklei), pagal kurią planuojama atrinkti ir įgyvendinti projektus
	■ Europos regioninės plėtros fondas 38,04 mln. Eur.
☐ „Europos socialinis fondas +“___________Eur.
☐ Sanglaudos fondas____________Eur.
☐ Teisingos pertvarkos fondas_____________Eur.

	Prioritetas ir konkretus uždavinys arba komponentas 
	Investicijų programos 11 specialus prioritetas „Gynybos ir saugumo pramonės stiprinimas“ konkretus uždavinys „11.1 Didinti pramonės pajėgumus, siekiant skatinti gynybos pajėgumų didinimą, pirmenybę teikiant dvejopo naudojimo pajėgumams“

	Veikla (veiksmų rūšis) ar papriemonė
	Veikla „11.1.1 Didinti įmonių pajėgumus investuoti į inovatyvių produktų, skirtų gynybos ir saugumo sektoriui, kūrimą ir vystymą“

	Projektų atrankos būdas (finansavimo forma, kai įgyvendinamos finansinės priemonės)
	□ Planavimo
■ Konkurso
□ Tęstinės projektų atrankos
□ Finansinė priemonė



	
■ SPECIALUSIS PROJEKTŲ ATRANKOS KRITERIJUS
□ PRIORITETINIS PROJEKTŲ ATRANKOS KRITERIJUS
	■ Nustatymas
□ Keitimas

	Projektų atrankos kriterijaus numeris ir pavadinimas
	1. Projekto įgyvendinimo metu planuojamas (-i) kurti produktas (-ai) ir (arba) technologija (-os) gynybos ir saugumo pramonės srityje.

	Projektų atrankos kriterijaus vertinimo metodas ir taikymas
	Vertinama, ar projekto įgyvendinimo metu planuojamas (-i) kurti produktas (-ai) ir (arba) technologija (-os) atitinka vieną iš toliau nurodytų gynybos ir saugumo pramonės srities tematikų[footnoteRef:1]: [1:  Lietuvos kariuomenės identifikuoti gynybos inovacijų poreikiai.
] 

1. Integruoti nuotolinio valdymo sprendimai ore, sausumoje ir jūroje:
1.1. Sensorių įgalinimas ir susiejimas įvairiose geografinėse mūšio aplinkose;
1.2. Taikinių neutralizavimas kintančiais atstumais, pritaikant sprendimus turimai bei naujai ginkluotei;
1.3. Duomenų perdavimas skirtingose terpėse, įgalinant kriptografines naujoves;
1.4. Inovatyvių antenų modeliavimas, įgalinant oras-oras ir oras-žemė duomenų perdavimą;
1.5. Lazerio energijos panaudojimas duomenų perdavimui (DLOS sprendimai);
1.6. Evakuacijos/aprūpinimo antžeminis sprendimas;
1.7. BOS plūdrumo komponentas, išsaugantis priemones nukritus į vandenį;
1.8. Ilgo veikimo jūrinio drono projektas.
2. Kova su priešiškomis bepilotėmis sistemomis:
2.1. Sprendimai, leidžiantys atskirti savo bepilotes sistemas nuo priešiškų;
2.2. Sistemos, naikinančios priešiškas bepilotes sistemas ar užkardančios jų veiklą;
2.3. Sprendimai, nustatantys priešiškų bepiločių sistemų operatoriaus vietą;
2.4. Sprendimai prieš šviesolaidžiu valdomus dronus;
2.5. Drono perėmėjo savaiminio nusitaikymo sensorius, veikiantis nuliniam matomumui artimomis sąlygomis.
3. Pajėgų apsaugos ir išgyvenamumo sprendimai:
3.1. Autonominiai ir sunkiai aptinkami taktinio ryšio sprendimai duomenims/balsui;
3.2. Sprendimai, leidžiantys atskirti savo karius nuo priešo;
3.3. Individualios apsaugos priemonės (pasyvios) nukreiptos prieš plataus spektro EO/termovizinę sensoriką;
3.4. Transporto ir infrastruktūros apsauga nuo aptikimo ir pažeidimo iš oro;
3.5. Greitai įrengiami apsauginės infrastruktūros sprendimai;
3.6. Dinamiški šaudyklų taikiniai individualiam ir kolektyviniam naudojimui;
3.7. Dronas – taikinys, skirtas LK OG pratybų poreikiams;
3.8. Dronų apsaugos nuo apledėjimo sprendimai;
3.9. Bepilotėmis sistemomis įgalinama pajėgų ir technikos apsauga mūšio lauke;
3.10. Integralūs energijos kaupikliai, baterijos (individualus lygmuo, transporto priemonės);
3.11. Informacinės ir kognityvinės aplinkos analitinė platforma.
4. Kontrmobilumo ir mobilumo sprendimai:
4.1. Inžinerinių ir gamtinių kliūčių įveikimo sprendimai, didinantys pravažumą;
4.2. Nesprogstančių kliūčių sprendimai, mažinantys logistinius reikalavimus;
4.3. Povandeninė sensorika kritinės infrastruktūros stebėjimui;
4.4. Nuotolinio minavimo moduliniai sprendimai bepilotėms sistemoms.

Produktas – įmonės sukurtas gaminys, paslauga arba procesas.
Technologija suprantama taip, kaip ji apibrėžta Lietuvos Respublikos technologijų ir inovacijų įstatymo 2 straipsnio 13 punkte.
Atitiktis kriterijui vertinama pagal projektų įgyvendinimo plano (toliau – PĮP) informaciją ir kartu su PĮP pateikiamą užpildytą priedą, nurodytą projektų finansavimo sąlygų apraše, verslo planą.

	Projektų atrankos kriterijaus pasirinkimo pagrindimas
	Šis kriterijus nustatytas reaguojant į geopolitinius iššūkius, t. y. rusijos karą prieš Ukrainą. Taip pat atsižvelgiant į Europos Sąjungos teikiamą pirmenybę gynybos ir saugumo pramonės stiprinimui.
Po vykusių kūrybinių dirbtuvių, įmonių apklausų ir diskusijų su suinteresuotais socialiniais ekonominiais partneriais buvo išskirtos 28 gynybos ir saugumo pramonės srities tematikos.
Kriterijumi siekiama įsitikinti, kad projekte pareiškėjas planuoja kurti produktą (-us) ir (arba) technologiją (-jas) nustatytose gynybos ir saugumo pramonės srities tematikose.
Nustatytas kriterijus padės užtikrinti, kad pareiškėjai įgyvendins numatytas veiklas ir prisidės prie Investicijų programos 11 specialiojo prioriteto „Gynybos ir saugumo pramonės stiprinimas“ 11.1 uždavinio „Didinti pramonės pajėgumus, siekiant skatinti gynybos pajėgumų didinimą, pirmenybę teikiant dvejopo naudojimo pajėgumams“ tikslų įgyvendinimo ir rodiklių pasiekimo.

	
■ SPECIALUSIS PROJEKTŲ ATRANKOS KRITERIJUS
□ PRIORITETINIS PROJEKTŲ ATRANKOS KRITERIJUS
	■ Nustatymas
□ Keitimas

	Projektų atrankos kriterijaus numeris ir pavadinimas
	2. Pareiškėjo veiklos trukmė ir metinės pajamos.

	Projektų atrankos kriterijaus vertinimo metodas ir taikymas
	Vertinama, ar pareiškėjas yra įmonė, kuri turi pakankamai patirties, t. y. iki PĮP pateikimo administruojančiajai institucijai dienos ne trumpiau kaip vienus metus yra įregistruota Juridinių asmenų registre.
Pareiškėjas yra veikianti įmonė, t. y. Juridinių asmenų registre įregistruota įmonė, turinti pajamų ir darbuotojų ir teisės aktų nustatyta tvarka teikianti ataskaitas Valstybinei mokesčių inspekcijai, Valstybinio socialinio draudimo fondo valdybos skyriams ir patvirtintus metinių finansinių ataskaitų rinkinius Juridinių asmenų registrui. Kai pareiškėjas yra ne Lietuvos Respublikoje registruotas juridinis asmuo, savo veikimą patvirtina pateikdamas užpildytą laisvos formos deklaraciją, kurioje atsakingai patvirtina, kad yra įvykdęs su mokesčių ir valstybinio socialinio draudimo įmokų mokėjimu susijusius įsipareigojimus.
Įmonės veikimo laikotarpis tikrinamas pagal Juridinių asmenų registro informaciją, kai įmonė yra veikianti Lietuvoje, arba pagal kitus įmonės veikimo laikotarpį įrodančius dokumentus, pvz., registracijos pažymėjimą, išrašą iš valstybės, kurioje įmonė veikia, registro centro ir pan., kai įmonė yra ne Lietuvos Respublikoje registruotas juridinis asmuo.
Vertinama, ar pareiškėjas yra finansiškai pajėgi įmonė, t. y. pareiškėjo metinės pardavimo pajamos per  paskutinius 1 finansinius metus yra ne mažesnės kaip 150 000,00 (vienas šimtas penkiasdešimt tūkstančių) eurų, kai pareiškėjas yra labai maža, maža arba vidutinė įmonė (MVĮ) ir ne mažesnės kaip 300 000,00 (trys šimtai tūkstančių) eurų, kai pareiškėjas yra didelė įmonė.
Vertinant MVĮ dydį vadovaujamasi Lietuvos Respublikos smulkiojo ir vidutinio verslo plėtros įstatymu.
[bookmark: part_6c15335b0c7c498ebc8171c330eae6f9]Vertinamos tik pareiškėjo pajamos, įmonių grupės pajamos neįskaičiuojamos.
Įmonės pajamos vertinamos pagal valstybės įmonei Registrų centrui pateiktus paskutinių 1 finansinių metų metinės finansinės atskaitomybės dokumentus, kai įmonė yra veikianti Lietuvoje. Kai pareiškėjas yra ne Lietuvos Respublikoje registruotas juridinis asmuo, įmonės pajamos vertinamos pagal viešai prieinamas nuorodas į įmonės patvirtintus 1 paskutinių finansinių metų metinių finansinių ataskaitų rinkinius arba išrašus iš valstybės, kurioje įmonė veikia, registrų centro ir pan., ir (arba) pagal  pareiškėjo kartu su PĮP administruojančiajai institucijai pateiktus patvirtintus 1 paskutinių finansinių metų metinių finansinių ataskaitų rinkinius, jeigu ne Lietuvos Respublikoje registruotas juridinis asmuo neprivalo teikti finansinių ataskaitų valstybės, kurioje veikia, registrams, arba jeigu finansinės ataskaitos nėra prieinamos viešai.
Atitiktis kriterijui tikrinama projekto vertinimo metu ir projekto įgyvendinimo metu, jei būtų keičiamas projekto vykdytojas.

	Projektų atrankos kriterijaus pasirinkimo pagrindimas
	[bookmark: _Hlk209446101]Nustatytas kriterijus padės užtikrinti, kad pareiškėjas iki PĮP pateikimo yra veikianti, ekonominės veiklos vykdymo patirties ir visas finansines galimybes įgyvendinti projekte numatytas veiklas turinti įmonė. Siekiama, kad būtų atrinkti projektai, kurie efektyviausiai prisidės prie Investicijų programos 11 specialiojo prioriteto „Gynybos ir saugumo pramonės stiprinimas“ 11.1 konkretaus uždavinio „Didinti pramonės pajėgumus, siekiant skatinti gynybos pajėgumų didinimą, pirmenybę teikiant dvejopo naudojimo pajėgumams“ tikslų.

Projektų atrankos kriterijus prisideda prie inovatyvumo (kūrybingumo) horizontaliojo principo: investuojama į mokslinių tyrimų, eksperimentinės plėtros (toliau – MTEP) vykdymo veiklas teikiant subsidijas mažoms, vidutinėms ir didelėms įmonėms, tokiu būdu skatinant privačių investicijų į MTEP augimą gynybos ir saugumo sektoriuje. 

	
■ SPECIALUSIS PROJEKTŲ ATRANKOS KRITERIJUS
□ PRIORITETINIS PROJEKTŲ ATRANKOS KRITERIJUS
	■ Nustatymas
□ Keitimas

	Projektų atrankos kriterijaus numeris ir pavadinimas
	3. Projekto įgyvendinimo metu planuojamo (-ų) kurti produkto (-ų) technologinės parengties lygis (toliau – TPL) yra ne žemesnis negu 4 TPL.

	Projektų atrankos kriterijaus vertinimo metodas ir taikymas
	Vertinami pareiškėjo pateikti dokumentai, įrodantys, kad projekto įgyvendinimo metu pareiškėjo planuojamo (-ų) kurti produkto (-ų)  TPL yra ne žemesnis negu 4 TPL, t. y. iki projekto pradžios pareiškėjas turi būti visiškai užbaigęs technologijos kūrimo 3 TPL etapą. Technologijos išvystymas iki 3 TPL etapo privalo būti atliktas paties pareiškėjo.
TPL nustatomas vadovaujantis Rekomenduojamos mokslinių tyrimų ir eksperimentinės plėtros etapų klasifikacijos aprašu, patvirtintu Lietuvos Respublikos Vyriausybės 2012 m. birželio 6 d. nutarimu Nr. 650 „Dėl Rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“.
Atitiktis kriterijui vertinama pagal PĮP informaciją ir kartu su PĮP pateikiamą užpildytą priedą, nurodytą projektų finansavimo sąlygų apraše, ir verslo planą.
Atitiktis kriterijui tikrinama projekto vertinimo metu.

	Projektų atrankos kriterijaus pasirinkimo pagrindimas
	Nustatytas kriterijus padės atrinkti tuos projektus, kuriuose  iki PĮP pateikimo jau yra nustatyti esminiai parametrai produktui kurti, įrodytas koncepcijos įgyvendinamumas. Todėl įgyvendinant projektus atitinkamai bus kuriami rinkai patrauklesni, komerciškai naudingesni produktai, prisidedantys ne tik prie mokslinių tyrimų, eksperimentinės plėtros ir inovacijų didinimo, komercinių žinių kūrimo, bet ir efektyviausiai padedantys pasiekti Investicijų programos 11 specialiojo prioriteto „Gynybos ir saugumo pramonės stiprinimas“ 11.1 uždavinio „Didinti pramonės pajėgumus, siekiant skatinti gynybos pajėgumų didinimą, pirmenybę teikiant dvejopo naudojimo pajėgumams“ tikslus bei 2022–2030 metų ekonomikos transformacijos ir konkurencingumo plėtros programoje pateikto Nacionalinio pažangos plano 1.5 uždavinyje „Skatinti pažangiųjų technologijų ir inovacijų kūrimą, diegimą ir sklaidą“ nustatytas rodiklių „MTEP išlaidos verslo sektoriuje, palyginti su BVP“ ir „Inovacinę veiklą vykdančių įmonių dalis nuo visų įmonių“ reikšmes.

	
□ SPECIALUSIS PROJEKTŲ ATRANKOS KRITERIJUS
■ PRIORITETINIS PROJEKTŲ ATRANKOS KRITERIJUS
	■ Nustatymas
□ Keitimas

	Projektų atrankos kriterijaus numeris ir pavadinimas
	4. Projekto įgyvendinimo metu sukurtų produktų komercinimo potencialas.

	Projektų atrankos kriterijaus vertinimo metodas ir taikymas
	Prioritetas bus teikiamas tiems projektams, kurių įgyvendinimo metu sukurtų produktų komercinimo potencialas yra didesnis. Siekiama skatinti rinkai patrauklesnių produktų kūrimą, todėl aukštesnis įvertinimas suteikiamas tiems projektams, kurių įgyvendinimo metu numatomų sukurti produktų technologinės parengties lygis yra aukštesnis prieš pradedant projektą ir projekto pabaigoje.
Technologinės parengties lygis nustatomas vadovaujantis Rekomenduojamos mokslinių tyrimų ir eksperimentinės plėtros etapų klasifikacijos aprašu, patvirtintu Lietuvos Respublikos Vyriausybės 2012 m. birželio 6 d. nutarimu Nr. 650 „Dėl Rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“.
Jeigu projekto įgyvendinimo metu arba įgyvendinus projektą bus sukurta daugiau nei vienas produktas, vertinamas kiekvienas sukurtas produktas ir tuomet apskaičiuojamas suteikiamo balo vidurkis.
Atitiktis kriterijui vertinama pagal PĮP ir kartu su PĮP pateiktą MTEP verslo planą.
Šiam kriterijui bus nustatytas didžiausias kriterijaus vertinimo balas.

	Projektų atrankos kriterijaus pasirinkimo pagrindimas
	Nustatytas kriterijus padės atrinkti tuos projektus, kuriuos įgyvendinant bus kuriami rinkai patrauklesni, t. y., didesnį praktinį panaudojimą turintys produktai, prisidedantys ne tik prie MTEP didinimo, komercinių žinių kūrimo, bet ir efektyviausiai padedantys pasiekti Investicijų programos 11 specialiojo prioriteto „Gynybos ir saugumo pramonės stiprinimas“ 11.1 uždavinio „Didinti pramonės pajėgumus, siekiant skatinti gynybos pajėgumų didinimą, pirmenybę teikiant dvejopo naudojimo pajėgumams“ tikslus bei į 2022–2030 metų ekonomikos transformacijos ir konkurencingumo plėtros programą įtraukto Nacionalinio pažangos plano 1.5 uždavinio „Skatinti pažangiųjų technologijų ir inovacijų kūrimą, diegimą ir sklaidą“ rodiklio „Bendros MTEP išlaidos, palyginti su BVP (proc.)“ pasiekimo, nes pareiškėjas kurs komerciškai patrauklius MTEP produktus.

Projektų atrankos kriterijus prisideda prie inovatyvumo (kūrybingumo) horizontaliojo principo: investuojama į MTEP vykdymo veiklas teikiant subsidijas mažoms, vidutinėms ir didelėms įmonėms, tokiu būdu skatinant privačių investicijų į MTEP augimą gynybos ir saugumo sektoriuje.

	
□ SPECIALUSIS PROJEKTŲ ATRANKOS KRITERIJUS
■ PRIORITETINIS PROJEKTŲ ATRANKOS KRITERIJUS
	■ Nustatymas
□ Keitimas

	Projektų atrankos kriterijaus numeris ir pavadinimas
	5. Pareiškėjo kompetencija kuriamo produkto srityje.

	Projektų atrankos kriterijaus vertinimo metodas ir taikymas
	Prioritetinis balas suteikiamas tiems projektams, kurių pareiškėjai turi ne mažiau nei 2 darbuotojus, kurie turi ne mažesnę nei 2 metų patirtį vykdant MTEP veiklas numatomo kurti produkto srityje arba turi ne mažiau kaip 2 darbuotojus, turinčius aukštąjį išsilavinimą numatomo kurti produkto srityje, įmonėje dirbusius ne trumpiau kaip 6 mėn. iki PĮP pateikimo dienos.
Jeigu projektas neatitinka aukščiau nurodytų sąlygų, balai neskiriami. 
Darbuotojų patirtis vertinama pagal darbo sutartis ir darbuotojų gyvenimo aprašymus (CV) kartu su juose pateiktais kvalifikaciją patvirtinančiais duomenimis ir aprašymu. 

Atitiktis kriterijui vertinama pagal PĮP ir kartu su PĮP pateikta informacija.
Kriterijus taikomas PĮP vertinimo metu ir projekto įgyvendinimo metu, jei būtų keičiamas projekto vykdytojas.

	Projektų atrankos kriterijaus pasirinkimo pagrindimas
	Nustatytas kriterijus padės atrinkti projektus, kurių pareiškėjo darbuotojai turi daugiau patirties numatomo kurti produkto srityje, kas padės užtikrinti projekto veiklų efektyvumą ir rezultatyvumą ir tokiu būdu prisidės prie Investicijų programos 11 specialiojo prioriteto „Gynybos ir saugumo pramonės stiprinimas“ 11.1 konkretaus uždavinio „Didinti pramonės pajėgumus, siekiant skatinti gynybos pajėgumų didinimą, pirmenybę teikiant dvejopo naudojimo pajėgumams“ tikslų įgyvendinimo.

	
□ SPECIALUSIS PROJEKTŲ ATRANKOS KRITERIJUS
■ PRIORITETINIS PROJEKTŲ ATRANKOS KRITERIJUS
	■ Nustatymas
□ Keitimas

	Projektų atrankos kriterijaus numeris ir pavadinimas
	6. Pareiškėjo patirtis įgyvendinant MTEP veiklas.

	Projektų atrankos kriterijaus vertinimo metodas ir taikymas
	Prioritetas bus teikiamas tiems projektams, kurių pareiškėjai turi didesnę patirtį įgyvendinant MTEP veiklas, t. y., daugiau investavę į MTEP veiklų vykdymą. Vertinamos pareiškėjo per paskutinius 1 finansinius metus iki PĮP pateikimo administruojančiajai institucijai dienos Valstybės duomenų agentūrai arba atitinkamai užsienio valstybės atsakingai institucijai, kai įmonė yra ne Lietuvos Respublikoje registruotas juridinis asmuo, deklaruotos išlaidos MTEP. 
Jei pareiškėjas yra Lietuvos Respublikoje registruota įmonė, MTEP veiklų išlaidos vertinamos pagal Valstybės duomenų agentūrai deklaruotas MTEP išlaidas (Valstybės duomenų agentūrai deklaruotos MTEP išlaidos per paskutinius 1 finansinius metus iki PĮP pateikimo administruojančiajai institucijai dienos). Jei pareiškėjas yra ne Lietuvos Respublikoje registruota įmonė, MTEP veiklų išlaidos vertinamos pagal atitinkamos užsienio valstybės atsakingos institucijos išduotą dokumentą, patvirtinantį pareiškėjo patirtas MTEP išlaidas per nustatytą laikotarpį (pareiškėjo MTEP išlaidos per paskutinius 1 finansinius metus iki PĮP pateikimo administruojančiajai institucijai dienos).
Aukštesnis įvertinimas (daugiau balų) suteikiamas (-a) tiems projektams, kurių pareiškėjas per paskutinius 1 finansinius metus iki PĮP pateikimo administruojančiajai institucijai dienos Valstybės duomenų agentūrai arba atitinkamai užsienio valstybės atsakingai institucijai, kai įmonė yra ne Lietuvos Respublikoje registruotas juridinis asmuo, yra deklaravęs daugiau kaip 20 000,00 (dvidešimt tūkstančių) eurų išlaidų MTEP. 
Atitiktis kriterijui vertinama pagal Valstybės duomenų agentūros duomenis, atitinkamos užsienio valstybės atsakingos institucijos išduotą dokumentą, jei pareiškėjas yra ne Lietuvos Respublikoje registruota įmonė, kartu su PĮP pateiktoje Mokslinių tyrimų ir eksperimentinės plėtros statistinės ataskaitos MT-02 formos statistinėje ataskaitoje, (ją reikia pateikti tik tuo atveju, jei pareiškėjas joje nepažymėjo, jog sutinka, kad VDA  ataskaitos duomenimis dalintųsi su viešąja įstaiga Inovacijų agentūra).

Kriterijus taikomas PĮP vertinimo metu ir projekto įgyvendinimo metu, jei būtų keičiamas projekto vykdytojas.  

	Projektų atrankos kriterijaus pasirinkimo pagrindimas
	Nustatytas kriterijus padės atrinkti projektus, kurių pareiškėjai turi didesnę investavimo  į MTEP veiklas patirtį ir MTEP išlaidas teisės aktų nustatyta tvarka deklaruoja atitinkamoms institucijoms. Kriterijus taip pat prisidės prie Investicijų programos 11 specialiojo prioriteto „Gynybos ir saugumo pramonės stiprinimas“ 11.1 uždavinio „Didinti pramonės pajėgumus, siekiant skatinti gynybos pajėgumų didinimą, pirmenybę teikiant dvejopo naudojimo pajėgumams“ tikslų įgyvendinimo ir turės įtakos į 2022–2030 metų ekonomikos ir inovacijų ministerijos ekonomikos transformacijos ir konkurencingumo plėtros programą įtraukto Nacionalinio pažangos plano 1.5 uždavinio „Skatinti pažangiųjų technologijų ir inovacijų kūrimą, diegimą ir sklaidą“ rodiklio „Bendros MTEP išlaidos, palyginti su BVP (proc.)“ pasiekimui, nes įmonės skiria finansavimą MTEP produktų kūrimui ir vystymui ir duomenis apie patirtas MTEP išlaidas teikia atitinkamoms institucijoms.  

Projektų atrankos kriterijus prisideda prie inovatyvumo (kūrybingumo) horizontaliojo principo: investuojama į MTEP vykdymo veiklas teikiant subsidijas mažoms, vidutinėms ir didelėms įmonėms, tokiu būdu skatinant privačių investicijų į MTEP augimą gynybos ir saugumo sektoriuje.

	
 SPECIALUSIS PROJEKTŲ ATRANKOS KRITERIJUS
■ PRIORITETINIS PROJEKTŲ ATRANKOS KRITERIJUS
	■ Nustatymas
□ Keitimas

	Projektų atrankos kriterijaus numeris ir pavadinimas
	7. Projekto įgyvendinimo metu planuojamas (-i) kurti produktas (-ai) ir (arba) technologija (-os) atitinka bent vieną prioritetinę gynybos ir saugumo pramonės srities tematiką

	Projektų atrankos kriterijaus vertinimo metodas ir taikymas
	Atsižvelgiant į Lietuvos kariuomenei šiuo metu kylančius aktualiausius iššūkius, jų išreikštus poreikius ir problematiką, buvo išskirtos 2 prioritetinės gynybos ir saugumo pramonės srities tematikos.
Prioritetiniai balai suteikiami, jeigu projekto įgyvendinimo metu  planuojamas (-i) kurti produktas (-ai) ir (arba) technologija (-os) atitinka bent vieną iš žemiau išvardintų gynybos ir saugumo pramonės srities tematikų:
1. Bepilotėmis sistemomis įgalinama pajėgų ir technikos apsauga mūšio lauke, apimanti autonomines oro ir antžemines sistemas bei jų navigacijos, valdymo ir tarpusavio sąveikos technologijas.
2. Pažangios radarų ir kitų sensorių sistemos, skirtos mažų ir mažo pastebimumo oro taikinių aptikimui, sekimui ir klasifikavimui sudėtingoje elektromagnetinėje aplinkoje.
Priešingu atveju balai nėra skiriami. 
Atitiktis kriterijui vertinama pagal PĮP informaciją ir kartu su PĮP pateikiamą užpildytą priedą, nurodytą projektų finansavimo sąlygų apraše, verslo planą.

	Projektų atrankos kriterijaus pasirinkimo pagrindimas
	Nustatytas kriterijus padės atrinkti tuos projektus, kurių įgyvendinimo metu sukurti produktai ir (arba) technologijos reikšmingai prisidės prie Investicijų programos 11 specialiojo prioriteto „Gynybos ir saugumo pramonės stiprinimas“ 11.1 uždavinio „Didinti pramonės pajėgumus, siekiant skatinti gynybos pajėgumų didinimą, pirmenybę teikiant dvejopo naudojimo pajėgumams“ tikslų įgyvendinimo ir rodiklių pasiekimo, o taip pat į 2022–2030 metų ekonomikos transformacijos ir konkurencingumo plėtros programą įtraukto Nacionalinio pažangos plano 1.5 uždavinio „Skatinti pažangiųjų technologijų ir inovacijų kūrimą, diegimą ir sklaidą“ rodiklio „Bendros MTEP išlaidos, palyginti su BVP (proc.)“ pasiekimo.

	
□ SPECIALUSIS PROJEKTŲ ATRANKOS KRITERIJUS
■ PRIORITETINIS PROJEKTŲ ATRANKOS KRITERIJUS
	■ Nustatymas
□ Keitimas

	Projektų atrankos kriterijaus numeris ir pavadinimas
	8. Projekto įgyvendinimo metu bendradarbiaujama su mokslo ir studijų institucija.

	Projektų atrankos kriterijaus vertinimo metodas ir taikymas
	Prioritetinis balas suteikiamas tiems projektams, kuriuose įgyvendinant projekto veiklas bendradarbiaujama su mokslo ir studijų institucija (toliau – MSI). Priešingu atveju balai nėra skiriami. MSI suprantama taip, kaip ji apibrėžta Lietuvos mokslo ir studijų įstatyme XI-242 Lietuvos Respublikos mokslo ir studijų įstatymas
Vertinant pareiškėjo bendradarbiavimą su MSI remiamasi jungtinės veiklos sutartimi dėl projekto veiklų įgyvendinimo ir MTEP verslo planu.

Kriterijus taikomas PĮP vertinimo metu ir projekto įgyvendinimo metu, jei būtų keičiamas projekto vykdytojas ir/arba partneris.  

	Projektų atrankos kriterijaus pasirinkimo pagrindimas
	Nustatytas kriterijus padės atrinkti tuos projektus, kurie leis užtikrinti projekto veiklų kokybę ir rezultatyvumą bei prisidės prie Investicijų programos 11 specialiojo prioriteto „Gynybos ir saugumo pramonės stiprinimas“ 11.1 konkretaus uždavinio „Didinti pramonės pajėgumus, siekiant skatinti gynybos pajėgumų didinimą, pirmenybę teikiant dvejopo naudojimo pajėgumams“ tikslų įgyvendinimo.

